ועדת הכלכלה, כנסת 23, פרוטוקול מספר 159, 2020-12-21 09:45

יעקב מרגי: שלום לכולם.

יעקב מרגי: הריני מתכבד לפתוח את ישיבת ועדת הכלכלה של הכנסת.

יעקב מרגי: היום 21 בדצמבר 2020.

יעקב מרגי: הנושא: הצעת תקנות שירותי תיירות (מורי דרך) (הוראת שעה).

יעקב מרגי: משרד התיירות?

קרן גולדמן: כן.

יעקב מרגי: אנחנו באישור התקנות, אנו שואלים בצורה הכי פשוטה וישירה: מה אתם רוצים מאיתנו?

יעקב מרגי: תספרי לנו.

יעקב מרגי: תציגי את עצמך.

קרן גולדמן: בוקר טוב.

קרן גולדמן: שמי קרן גולדמן, מנהלת האגף להכשרה מקצועית במשרד התיירות.

קרן גולדמן: מקצוע הוראת הדרך הוא מקצוע שדורש רישוי ונמצא תחת הפיקוח של משרד התיירות.

קרן גולדמן: כדי לחדש את הרישיון, שהוא בתוקף לשנתיים, נדרש תשלום של אגרה בגובה 263 שקלים וחידוש של שתי השתלמויות לצורך ריענון.

יעקב מרגי: אגרה שנתית או חמש-שנתית?

קרן גולדמן: אגרה דו-שנתית.

יעקב מרגי: דו-שנתית?

קרן גולדמן: כן.

יבגני סובה: כמה?

קרן גולדמן: עומדת על 263 שקלים.

יעקב מרגי: למרות שהסכום לא גבוה, שקלתם אולי לדחות בגלל שהם יושבים בבית?

קרן גולדמן: זה מה שאנחנו מציעים לתקן את התקנות, כדי לפטור אותם להאריך את - - -

יעקב מרגי: אז התפרצתי לדלת פתוחה.

יעקב מרגי: אוקיי.

קרן גולדמן: להאריך את תוקף הרישיון שלהם לשנה ולפטור ממחצית מהסכום.

קרן גולדמן: ואת ההשתלמויות שהם יצטרכו להשלים עד שנה הבאה בחידוש.

קרן גולדמן: הרישיון של כולם פוקע ב-31 בדצמבר השנה.

יעקב מרגי: אז אנחנו ניגש לפרוצדורה.

יעקב מרגי: תקריאו את התקנות.

יעקב מרגי: ואם יהיו התייחסויות, אחרי זה.

סתיו קבלו: אין בעיה.

יעקב מרגי: הן לא ארוכות, נכון?

סתיו קבלו: לא.

סתיו קבלו: ממש קצרות.

יעקב מרגי: אז אנחנו נקריא את כולן.

יעקב מרגי: לאחר מכן נפתח דיון.

סתיו קבלו: אין בעיה.

סתיו קבלו: שמי סתיו קבלו, הלשכה המשפטית, ממשרד התיירות.

יעקב מרגי: בבקשה.

סתיו קבלו: "הצעת תקנות שירותי תיירות (מורי דרך)(הוראת שעה), התשפ"א – 2020

איתי עצמון: אני מבקש שתסבירי הסבר קצר לגבי כל אחת מתקנות המשנה שהקראת.

סתיו קבלו: אין בעיה.

סתיו קבלו: אז לגבי תקנת משנה (א), היא בעצם אומרת שמי שהרישיון שלו פג תוקפו החל בעצם מפרסום התקנות עד 31 בדצמבר, הרישיון שלו מחודש בצורה אוטומטית ובעצם רואים אותו עומד בתוקף לכל תקופת החידוש.

סתיו קבלו: תקופת החידוש היא מ-31 בדצמבר 2020 עד 31 בדצמבר 2021.

סתיו קבלו: הרישיון הזה יעמוד בתוקף, אלא אם כן הפסיק להתקיים תנאי שבעצם מפקיע את התוקף שלו או ממונה סירב לחדש אותו או כל דבר כזה שמפורט פה בסיפא של התקנה.

איתי עצמון: רגע, לפני שאת עוברת לתקנת משנה (ב), הגדרתם כאן "התקופה הקובעת", שלמעשה אותה תקופה קובעת היא בת ימים ספורים, כי מדובר על התקופה שמיום פרסומן של תקנות אלה, שזה אמור להיות בימים הקרובים, עד 31 בדצמבר השנה הזו.

סתיו קבלו: אני אסביר.

סתיו קבלו: קודם כול, יש לנו מעט תיקוני נוסח שאחר כך אנחנו נטמיע אותם עם הייעוץ המשפטי של הוועדה, והמונח "התקופה הקובעת" יוכל לרדת.

סתיו קבלו: בעצם מה שאנחנו רוצים לעשות, בגלל שבתקנות היום של מורי דרך רשום שרישיון של מורה דרך יעמוד בתוקפו - - -

יעקב מרגי: אם רצית להשתמש בפרקטיקה, בתקופה הקובעת, היית שמה אותה גם בהגדרות.

סתיו קבלו: כן.

סתיו קבלו: אפשר.

סתיו קבלו: זה משהו שעבדנו איתו על חקיקת משנה של משרד המשפטים.

סתיו קבלו: בעצם התקנות קובעות שרישיון מורה הדרך, כל עוד לא קבוע בו אחרת, הוא עד 31 בדצמבר של השנה שלאחריה.

סתיו קבלו: אנחנו לא רוצים שייווצר מצב שבגלל איזושהי טעות אנוש, בטעות, יודפס למישהו 30 בדצמבר או משהו כזה, אנחנו לא רוצים שמורי הדרך האלה ייפלו בין הכיסאות, ולכן אנחנו רוצים בעצם גם את כמה הימים האלה, כדי שכל מי שבעצם שתוקף של הרישיון שלו פג בימים הללו יחודש רישיונו.

איתי עצמון: כן.

איתי עצמון: אבל, למעשה, הוא יחודש לתקופה נוספת שתסתיים בתוך שנה מ-31 בדצמבר 2020.

סתיו קבלו: נכון.

איתי עצמון: כי שיש שם מונח "מתום התקופה הקובעת", ואת רצית לכתוב שם: "תקופת החידוש".

איתי עצמון: וזה כן צריך להישאר "מתום התקופה הקובעת" או מתום - - -

סתיו קבלו: נכון.

סתיו קבלו: סליחה, "מתום התקופה הקובעת".

סתיו קבלו: התיקון הוא במונח השני.

סתיו קבלו: נכון.

איתי עצמון: כן.

איתי עצמון: בסדר.

איתי עצמון: אבל בכל מקרה, מדובר על תקופה של שנה של הארכה אוטומטית.

סתיו קבלו: נכון.

סתיו קבלו: זה לא הארכה, זה חידוש.

איתי עצמון: חידוש אוטומטי.

סתיו קבלו: נכון.

סתיו קבלו: עכשיו, רק אם אוכל להבהיר פה משהו, אנחנו מדברים על כל מי שיש לו היום רישיון פעיל.

סתיו קבלו: זאת אומרת, כל מי שיש לו רישיון לא פעיל במשך שנים והוא רוצה לחדש אותו, או כל מי שיוסמך במהלך השנה הקרובה, התקנות האלה לא חלות עליו.

יעקב מרגי: לא חלות עליו.

איתי עצמון: רק מי שהיה רק ברצף.

סתיו קבלו: נכון.

איתי עצמון: למעשה, זה המשך פעילות ברצף של אותו בעל רישיון.

סתיו קבלו: נכון.

סתיו קבלו: בעצם כל מי שחווה את הפגיעה של השנה האחרונה.

סתיו קבלו: תקנת משנה (ב) אומרת בעצם שמי שחודש הרישיון שלו לפי ההסדר הזה שבתקנת משנה (א) לא חייב בתשלום האגרה.

סתיו קבלו: תקנת משנה (ג), כמו שקרן ציינה מקודם, יש חובה של שתי השתלמויות בטרם חידוש הרישיון.

סתיו קבלו: השתלמויות האלה כרוכות גם כן בתשלום.

סתיו קבלו: ועל כן אנחנו לא רוצים שיחויבו עד 31 בדצמבר לעשות אותן, ואנחנו נותנים להם עוד שנה להשלים.

סתיו קבלו: ותקנת משנה (ד) בעצם אומרת שמה שקורה בתום השנה הזו הוא שאנחנו רוצים להאריך בשנה, לא לחדש.

סתיו קבלו: ועבור הארכה הזו הם ישלמו מחצית האגרה.

סתיו קבלו: משרד התיירות, אנחנו רוצים לשמור על הרצף.

סתיו קבלו: בעצם יש לנו מחזוריות של פעם בשנתיים, כולם מוארכים.

סתיו קבלו: ועל מנת שלא ייווצר דירוג שחלק שמוסמכים עכשיו יהיה להם שנתיים ואחר כך שנה, אנחנו רוצים בעצם להאריך לעוד שנה.

יעקב מרגי: לכן את מתעקשת על חידוש ולא על הארכה.

סתיו קבלו: נכון.

יעקב מרגי: אוקיי.

יעקב מרגי: התייחסויות, חברי הכנסת.

אימאן ח'טיב יאסין: בוקר טוב לכולם.

אימאן ח'טיב יאסין: קודם כול, אני מזדהה מאוד עם הקבוצה.

אימאן ח'טיב יאסין: זה לא סתם קבוצה.

אימאן ח'טיב יאסין: מדובר ב-8,000 אנשים ונשים שמזה יותר משנה בעצם, כי התיירות היא גם עונה – אהלן, מורסי, תפאדל – המצב מאוד מאוד קשה.

אימאן ח'טיב יאסין: ואני חושבת, כבודו, שזה המינימום שבמינימום, לחדש את הרישיונות ולשחרר את המדריכים ואת המדריכות מהתשלום של האגרות, גם של ההשתלמות וגם של הרישיונות.

אימאן ח'טיב יאסין: זה המינימום במינימום.

יעקב מרגי: אוקיי.

איתי עצמון: יש אגרה בעד השתלמויות?

סתיו קבלו: כן.

יעקב מרגי: כן.

יעקב מרגי: עלות.

קרן גולדמן: זה לא אגרה.

קרן גולדמן: עלות עצמה עולה כסף.

אימאן ח'טיב יאסין: זו עלות מסוימת.

אימאן ח'טיב יאסין: וגם, ממה שהבנתי, כאילו ההשתלמויות האלה או חלק מהן יכול להיות גם משפיעות על חידוש הרישיון שלהם.

איתי עצמון: זה תנאי.

איתי עצמון: זה תנאי.

יעקב מרגי: כן, העתידי.

אימאן ח'טיב יאסין: כן.

יעקב מרגי: אבל כרגע זה מחודש, לא מוארך, גם בהשתלמויות.

אימאן ח'טיב יאסין: אז צריך גם לדאוג לנושא הזה.

יעקב מרגי: יבגני, בבקשה.

יעקב מרגי: מברך?

יבגני סובה: לא.

יבגני סובה: אני רק חושב – קודם כול, אני מברך על זה.

יבגני סובה: זה מתחת למינימום, כי זה המינימום שאפשר לעשות.

יבגני סובה: אנחנו לא פעם קיימנו פה בוועדת הכלכלה מספר דיונים על הנושא של מורי דרך, ודיברנו גם על תוכניות גדולות - -

אימאן ח'טיב יאסין: ועל ההכשרות.

יבגני סובה: - - על שילובם במערכת החינוך ועל מספר אנשים שאמורים להיות שם.

יבגני סובה: יש לכם מידע?

יבגני סובה: אולי אני אנצל את ההזדמנות הזאת ואשמע מכם, ממשרד התיירות, איך זה מתקדם, כי אנחנו יודעים שיש 8,000 אנשים שהם למעשה ללא עבודה.

יבגני סובה: כמה עשרות מהם הועסקו במערכת החינוך?

יבגני סובה: את יכולה לתת לנו קצת מידע שאנחנו נוכל להעביר את זה לאנשים, אולי לשמח חלק מאנשים?

יבגני סובה: מה אתם עשיתם בעניין?

קרן גולדמן: כן, בוודאי.

קרן גולדמן: יזמנו, ביחד עם משרד החינוך, תוכנית הסבה לאקדמאיים, למורי דרך אקדמאיים, במקצועות נדרשים, שמשרד החינוך הגדירו אותם כנדרשים.

קרן גולדמן: גם משרד התיירות וגם משרד החינוך הקצו מלגות מלאות להכשרה של שנה עבור מורי הדרך.

קרן גולדמן: השתלבו, בסופו של דבר, רק כ-29 מורי דרך בתוך התוכנית הזאת.

יבגני סובה: סך הכול 29?

אימאן ח'טיב יאסין: כן.

אימאן ח'טיב יאסין: פתחנו ואפילו אפשרנו ליותר – הקצנו 200 מלגות כשבה

אימאן ח'טיב יאסין: תחלה חשבנו רק על 100.

יעקב מרגי: חשוב מאוד שנתת את הנתון הזה.

קרן גולדמן: כן.

יבגני סובה: אתה מבין, אדוני היושב-ראש?

יבגני סובה: אנחנו פה מקבלים פניות, מקבלים זה, ובסופו של דבר רק 29.

יעקב מרגי: בסדר.

יעקב מרגי: מצדי אפילו אחד זה בסדר.

יבגני סובה: למה?

יבגני סובה: מה, לדעתך, הקושי?

יבגני סובה: למה רק 29?

יבגני סובה: מה?

יבגני סובה: שכר?

יבגני סובה: תנאים?

יעקב מרגי: אקדמאיים.

יעקב מרגי: התאמה.

יעקב מרגי: לא כל אחד מתאים.

קרן גולדמן: היו כל מיני סיבות.

קרן גולדמן: ניסינו לבדוק את זה.

קרן גולדמן: הרבה פעמים אנשים לא רוצים להחליף את המקצוע שלהם וללכת למקצוע שהוא אחר ושהוא יותר דורשני.

קרן גולדמן: הרבה פעמים למורי הדרך זה בעצם הקריירה השנייה שלהם, ולעבור לקריירה השלישית זה קצת יותר.

יעקב מרגי: הוא היה בהוראה.

יעקב מרגי: לא רוצה לחזור.

קרן גולדמן: אבל אנחנו פתחנו בפניהם את האפשרות.

קרן גולדמן: שיתוף פעולה נוסף שעשינו עם מערכת החינוך הוא בעצם ניסיון לשלב את מורי הדרך כעוזרי החינוך בכיתות נמוכות.

קרן גולדמן: והשתלבו 75 מורי דרך עם שכר.

קרן גולדמן: זה מה שעשינו עם מערכת החינוך.

יעקב מרגי: תודה.

אימאן ח'טיב יאסין: לגבי המלגה עצמה, זו הייתה מלגה מלאה?

קרן גולדמן: מלגה מלאה של משרד החינוך ושל משרד התיירות.

יעקב מרגי: אריה בלינקו, בבקשה.

יעקב מרגי: תציג את עצמך.

אריה בלינקו: בוקר טוב.

אריה בלינקו: שמי אריה בלינקו.

אריה בלינקו: אני מורה דרך במקצוע.

אריה בלינקו: אני יושב-ראש ועדת ביקורת של "מורשת דרך".

אריה בלינקו: קודם כול, אני רוצה להודות לוועדה שמתייחסת אלינו ולמשרד התיירות על כל מה שהם עושים כרגע לטובתנו, למרות שזה, כמו שאמרו שני חברי הכנסת, כרגע זה מתחת למינימום.

אריה בלינקו: אוקיי?

אריה בלינקו: ההשתלמויות הועברו לפני כשנה, פחות משנה, לידיים פרטיות.

אריה בלינקו: קפצו במחיר של ההשתלמות כמעט ב-100%, כמעט ב-100% במחיר.

אריה בלינקו: משרד התיירות תמיד עשה את זה ב-100 שקל להשתלמות.

אריה בלינקו: היום אין השתלמות בפחות מ-175 שקל.

אריה בלינקו: אוקיי?

אריה בלינקו: לא רק זה.

אריה בלינקו: שום מה, כשמגיעים להירשם להשתלמויות, רוב רובן חסומות.

אריה בלינקו: אנחנו לא יודעים למה.

אריה בלינקו: מעטים מאוד המקומות שאפשר להירשם אליהם, למרות המחירים הגבוהים.

אריה בלינקו: והדבר השני הוא העניין של ההשתלבות במשרד החינוך.

אריה בלינקו: הדרישות היו מעל ומעבר.

אריה בלינקו: בגלל זה השתתפו רק 29 מורי דרך במיזם הזה של להפוך למורים.

אריה בלינקו: אוקיי?

אריה בלינקו: בגלל שהדרישות היו מעל ומעבר וכמעט אף אחד לא היה מוכן לעמוד בדרישות האלה.

יבגני סובה: מה, למשל?

יבגני סובה: מה הפריע לך, אדוני?

אריה בלינקו: תואר אקדמאי.

יבגני סובה: בסדר.

יבגני סובה: זה, אתה יודע - - -

אריה בלינקו: מתוך 8,000 מורי דרך, אין לכולם תואר אקדמאי.

יעקב מרגי: מה לעשות?

אריה בלינקו: דבר שני, כשכבר עשו את זה, וחלקם עברו את ההכשרה והגיעו לאיזשהו בית ספר, העבודה שהם קיבלו הייתה עבודה של עוזר.

אריה בלינקו: אוקיי?

יעקב מרגי: גם טוב.

יעקב מרגי: בשעת חירום הכול טוב.

אריה בלינקו: כן.

אריה בלינקו: אבל תן לו מה שהובטח.

יעקב מרגי: בסדר.

יעקב מרגי: אני לא יודע מה הובטח.

יעקב מרגי: היה פה הדיון בסוגיה הזו, ודרשנו להקל כמה שאפשר בכל התחומים.

יעקב מרגי: אנחנו מודעים לכך שמתוך 8,000 לא כולם מתאימים להוראה.

יעקב מרגי: גם אם יש לו תואר אקדמי, לא בטוח שהוא מתאים להוראה.

יעקב מרגי: יכולות להיות סיבות כאלה ואחרות.

יעקב מרגי: לכן אנחנו מקבלים את זה, קודם כול, כפי שפתחת.

יעקב מרגי: זה שהמערכות קיבלו freeze, קיפאון, ולא עושות כלום, זה חשוב, זה אומר משהו.

יעקב מרגי: אני אגיד לך את האמת.

יעקב מרגי: החשש היה שבגלל שזה סכומים זניחים, גם זה לא יהיה.

יעקב מרגי: בכל זאת, מצליחים לעשות חקיקת משנה ותקנות, לבוא לוועדת הכלכלה בכנסת לשנות, זה מראה שמישהו מסתכל על הזה.

יעקב מרגי: אז האמירה שלך נשמעה.

יעקב מרגי: אם ניתן עוד לעשות דברים אחרים, בבקשה.

יעקב מרגי: תסכים איתי שלא כל מי שמורה דרך הוא אוטומטית יכול להיות מורה.

אריה בלינקו: מסכים בהחלט.

יעקב מרגי: הוא יכול להיות עוזר הוראה.

יעקב מרגי: אתה יודע מה?

יעקב מרגי: יכול להיות ש-200 מתוכם, 500, יכולים להיות עוזרי הוראה.

יבגני סובה: לא, השאלה היא ממה הם מתפרנסים?

יבגני סובה: מדובר באנשים עצמאים, נכון?

יבגני סובה: הם לא יושבים בחל"ת.

יבגני סובה: ממה הם מתפרנסים האנשים האלה, שגם לא עומדים בסף הקריטריונים וגם לא יכולים להתפרנס?

יבגני סובה: מה ידוע לך? מה ידוע לך מהאנשים האלה?

יעקב מרגי: זה לא הדיון.

אריה בלינקו: חלקם מקבלים דמי אבטלה.

יבגני סובה: אוקיי.

אריה בלינקו: מי שבעל רכב אשכול, למשל, לא מקבל כלום.

אריה בלינקו: למרות שהועבר התיקון שהוא צריך לקבל דמי אבלה, עדיין אין תקציב לזה.

יבגני סובה: כן.

יעקב מרגי: יבגני, זה לא הדיון.

יעקב מרגי: אני יודע.

יעקב מרגי: אני רק רציתי להבין ממה הם מתפרנסים.

יעקב מרגי: אני רוצה לאפשר לאחרים לדבר.

אריה בלינקו: אבל רוב רובם חיפשו עבודות מזדמנות.

אריה בלינקו: ומזה הם מתפרנסים, רוב רובם.

יעקב מרגי: תודה.

יעקב מרגי: מורסי, בבקשה.

יעקב מרגי: תציג את עצמך.

מורסי היג'א: בוקר טוב.

מורסי היג'א: שמי מורסי היג'א.

מורסי היג'א: אני חבר הנהלת אגודת מורי דרך וגם כן אני נציג מטעם כל החברה הערבית, קוראים לזה פורום של מורי דרך מהחברה הערבית.

מורסי היג'א: וזו לא פעם הראשונה שאני פה.

מורסי היג'א: הייתי בישיבה הראשונה.

מורסי היג'א: אני גם כן מברך את שרת התיירות החדשה.

מורסי היג'א: אני יודע שהעבודה שלנו היא קשה מאוד וצריכים להתגבר על כל זה.

מורסי היג'א: וגם כן יש כל מיני דברים איך אפשר, מה לעשות.

מורסי היג'א: גם כן ידענו מתחילתה בתפקיד, כשראינו את המקצועיות שלה, כשהתחילה לעשות הרבה דברים.

מורסי היג'א: ואנחנו איתה, רק שנצא מכל זה.

מורסי היג'א: היו שני דברים.

מורסי היג'א: אחד, בפרוטוקול של הישיבה הקודמת היו את הרישיונות.

מורסי היג'א: זה כאילו לתת לנו קצת break מכל הבלגן של הקורונה, משום שאנחנו, רובנו, עכשיו באבטלה.

מורסי היג'א: זה משהו קטן שאפשר לעבור את 2021, לחידוש רישיונות ודברים כאלה.

מורסי היג'א: אבל היו כמה הצעות גם כן שהכרזנו עליהן.

מורסי היג'א: אחת, שתהיה העצמה מקצועית.

מורסי היג'א: אנחנו אוהבים את התפקיד שלנו, אנחנו אוהבים מה שאנחנו עושים.

מורסי היג'א: והתיירים יבואו כשנעבור את השלב הזה.

מורסי היג'א: אז למה אנחנו לא משקיעים במדריכים?

מורסי היג'א: ועכשיו יש לנו את הסכמי השלום, ויש תיירים שבאים מהמפרץ, ממדינות המפרץ, ומרוקו בדרך גם כן.

מורסי היג'א: יש אפשרות עכשיו להכשיר את המדריכים לעבודות כאלה.

מורסי היג'א: ועד שתהיה עבודה, נהיה מוכנים לאותה תקופה, זה - - -

יעקב מרגי: תודה.

מורסי היגא: ועוד דבר שגם כן אני רוצה לשאול.

מורסי היגא: הייתה בהצעה שלנו בישיבה הקודמת, שהיא לעשות הנעה של תיירות פנים.

מורסי היגא: ואני חושב שעם כל הכבוד שהכריזו על 10 מיליון עכשיו לתוכנית הזו, גם כן הדבר שאני לא רואה את זה בחברה הערבית.

מורסי היגא: אני רואה את זה רק, כאילו, במקום מיוחד.

מורסי היגא: אז אני מבקש, אם אפשר, גם כן יש לנו מדריכים, יש לנו ערים, נצרת, יש לנו - - -

יעקב מרגי: תודה.

יעקב מרגי: אני חושב שהדברים ברורים, נשמעו, נרשמו, ואנשי משרד התיירות יתייחסו בהתאם לכך.

יעקב מרגי: יש לנו אורחים בזום שרוצים להתייחס לתקנות?

יעקב מרגי: לא להעמיס את כל הצרות של התיירות עכשיו בדיון הזה של רבע שעה.

יעקב מרגי: יש מישהו שרוצה להתייחס מאורחינו בזום?

אלנה דרובצ'נסקי: כן.

אלנה דרובצ'נסקי: אני אשמח להתייחס.

יעקב מרגי: בבקשה, גברתי.

אלנה דרובצ'בסקי: שמי אלנה דרובצ'בסקי, מ"מורשת דרך", מנהל מאהל המאבק.

אלנה דרובצ'בסקי: אני רואה לנכון לציין את המהלך הזה שבשעה טובה מקדמים אנשי הצוות של אורית פרקש הכוהן, ביקשנו לעשות כבר מחודש אוגוסט האחרון.

אלנה דרובצ'בסקי: חבל מאוד שאנחנו מגיעים למצב שרק עכשיו אנחנו בעצם משלימים אותו, לאור העובדה שאנחנו בסוף שנה ורבים וטובים ממורי הדרך לא ראו לנכון לחכות עם התשלומים להשתלמויות.

אלנה דרובצ'בסקי: אני מחזקת את דבריו של אריה בלינקו שציין הקושי הרבה להירשם להשתלמויות.

אלנה דרובצ'בסקי: מה עוד שיש ציבור גדול של מורי דרך שכל עוד יש קורונה, ויש לקחת את זה בחשבון גם בשנה הבאה, חושש להגיע להשתלמויות כאלו במידה שהן לא בזום, במידה שמדובר באנשים מקבוצות סיכון.

אלנה דרובצ'בסקי: אז אני מקווה שבמידה שיהיה צורך, בשנה הבאה לא נגיע ל-20 ומשהו בדצמבר כדי לעשות את התהליך.

יעקב מרגי: תודה.

יעקב מרגי: עוד התייחסויות?

אליהו מילוא: אני יכול להתייחס?

יעקב מרגי: בבקשה.

אליהו מילוא: שלום.

אליהו מילוא: שמי אליהו מילא.

אליהו מילוא: אני יושב-ראש אגודת מורי הדרך.

אליהו מילוא: אני רוצה להגיד, קודם כול, תודה רבה.

אליהו מילוא: אני אומר, קודם כול, תורה רבה שסוף-סוף הדבר הזה בא לדיון, ואני מקווה שיסיימו אותו כמה שיותר מהר.

אליהו מילוא: אכן יש בעיה עם ההכשרות וההשתלמות של משרד התיירות.

אליהו מילוא: אנחנו מחפשים לזה כל מיני פתרונות.

אליהו מילוא: ואנחנו מקווים שמשרד התיירות ייתן לנו אוקיי לעשות את ההכשרות האלה כדי שיהיו רלוונטיות ל-2021 ול-2022.

יעקב מרגי: תודה.

יעקב מרגי: עוד התייחסויות?

יעקב מרגי: לאחר מכן, תרצו להתייחס, אנשי משרד התיירות תענו.

יעקב מרגי: אם אין אז נעבור לתשובות ולהצבעה.

יעקב מרגי: תשובות.

יחזקאל גרינברג: אפשר להתייחס?

יעקב מרגי: כן.

יחזקאל גרינברג: שלום.

יחזקאל גרינברג: שמי יחזקאל גרינברג.

יחזקאל גרינברג: אני רק מורה דרך, בלי שום תפקיד מאוד פעיל כרגע בשום אגודה או עמותה.

יעקב מרגי: זה גם חשוב.

יחזקאל גרינברג: אני רק רוצה להתייחס לעניין שלשמו התכנסתם ולהודות, כמובן, על הכינוס עצמו.

יחזקאל גרינברג: העובדה היא ש-98%, אם כך, על פי הנתונים, של מורי הדרך כרגע לא מועסקים.

יחזקאל גרינברג: ומי שכן מקבל דמי אבטלה, מקבל דמי אבטלה שמספיקים לכלכלת בית בקושי אם בכלל.

יחזקאל גרינברג: ולאור העובדה שלא הועסקנו במהלך כמעט כל השנה האחרונה, ולאור העובדה שכנראה לא נועסק גם בשנה הבאה, - - - זכאי ולא אהיה כמו שאני מדיין שאהיה, אני חושב שיש מקום לפטור מאגרות ומתשלומים אפילו קטנים ולחדש לנו אוטומטית את הרישיון כפי שהצעה נעשתה.

יחזקאל גרינברג: ולכשת

יחזקאל גרינברג: חזור תעשיית התיירות לעבודתה, אפשר יהיה לשוב ולדרוש תשלומים מהאנשים המועסקים בתעשייה.

יחזקאל גרינברג: אך כל עוד התעשייה אינה עובדת, לבקש מאנשים לשלם בעבור משהו שלא משתמשים בו נראה לי מופרך, משהו שלא לצורך והייתי שמח שלא היה מתקיים.

יעקב מרגי: צודק.

יעקב מרגי: צודק.

יעקב מרגי: לכן התכנסנו כאן היום.

יעקב מרגי: אוקיי.

יעקב מרגי: תודה.

יחזקאל גרינברג: תודה רבה.

יעקב מרגי: בבקשה, גברתי.

סתיו קבלו: אז אני רק אתייחס.

סתיו קבלו: אכן אנחנו עובדים על התקנות האלה החל מחודש אוגוסט.

סתיו קבלו: הן היו צריכות לעבור המון שלבים בדרך: ועדת אגרות, משרד האוצר וכו', וגם את הערות הציבור.

יעקב מרגי: בקיצור, מה שנראה פשוט לעיני המאזין, לצערי הרב - - -

סתיו קבלו: נכון.

יעקב מרגי: אבל אני עדיין חושב שיש הרבה מה לפשט בתהליך כתיבת תקנות.

יעקב מרגי: לא כל התקנות הן תקנות שצריכות לעבור איזה דיון פומבי של חצי שנה או של שלושה-ארבעה חודשים.

יעקב מרגי: הדקדקנות לפעמים בסוגיה הזאת – כל הזדמנות שיש לי להיכנס בקטע הזה במשרד המשפטים אני אעשה את זה.

יעקב מרגי: שחררו את התקנות.

יעקב מרגי: לפחות תקבעו מדרג מסוים של תקנות שהמשרדים יכולים להוציא אותן בהליך שלהם ללא התייעצות עם משרד המשפטים.

יעקב מרגי: זה עובר מסננת פה של הוועדות בכנסת.

יעקב מרגי: לא צריך לגלגל את זה ככה הרבה זמן.

יעקב מרגי: ולכן יש חוקים ששנים מחכים לתקנות.

יעקב מרגי: בבקשה.

סתיו קבלו: והדבר השני, כחלק מהיערכות של משרד התיירות, אנחנו חסמנו את המערכת לתשלום.

סתיו קבלו: זאת אומרת, אין מורי דרך ששילמו על השנה הבאה, על מנת שלא ייווצר מצב שנצטרך להחזיר.

יעקב מרגי: זאת אומרת שלפעמים מגיעים לכנסת ואומרים דברים שלא הכי מדויקים?

סתיו קבלו: אנחנו - - -

יעקב מרגי: לא.

יעקב מרגי: תפקיד שלך לומר.

יעקב מרגי: אני תפקיד שלי להסביר.

סתיו קבלו: בסדר גמור.

יעקב מרגי: אוקיי.

יעקב מרגי: אז המערכת הייתה חסומה.

יעקב מרגי: אין מצב שמורה דרך שילם?

סתיו קבלו: נכון.

קרן גולדמן: נכון.

יעקב מרגי: תודה.

יעקב מרגי: והסוגיה של קורסים, שלא ניתן להשיג, זה כנראה בגלל הקורונה.

קרן גולדמן: אז רק אגיד על זה משפט.

יעקב מרגי: אז בואי תקשיבי.

יעקב מרגי: תעשו כמו בנהיגה מונעת.

יעקב מרגי: אין עכשיו קורסים.

יעקב מרגי: כשיצא, כשנכנסים ללינקים, שיהיה כתוב: הכול נדחה.

יעקב מרגי: ולא לתת לאנשים - - -

איתי עצמון: נכון.

קרן גולדמן: אבל דווקא הרבה אנשים כן עברו את ההשתלמויות האלה.

קרן גולדמן: למי שהיה אפשר, אפשרנו לעשות את זה בזום.

קרן גולדמן: גם משרד התיירות יזם המון המון זומים וגם המוסדות האלה - - -

יעקב מרגי: וזה בזום?

קרן גולדמן: חלק בזום וחלקם בסיורים על פי התו הסגול ועל פי הנחיות של משרד הבריאות.

יעקב מרגי: אז אם אין בעיה, למה ליצור בעיה?

יעקב מרגי: אני שואל אותם.

יעקב מרגי: אם אין בעיה, למה ליצור בעיה?

יעקב מרגי: אוקיי.

יעקב מרגי: תודה.

יעקב מרגי: מי בעד אישור התקנות?

איתי עצמון: אדוני, יש לנו כמה הערות.

יעקב מרגי: נעמה, חפרת גם הפעם?

נעמה דניאל: ברור.

עידית חנוכה: תמיד היא חופרת.

יעקב מרגי: בבקשה, נעמה.

נעמה דניאל: תודה.

נעמה דניאל: היה לנו שיח עם משרד התיירות.

נעמה דניאל: ואני לא אלאה את הוועדה בתיקונים הנוסחיים, אבל היו כמה דברים שכן היה חשוב לנו גם להגיד וגם להבהיר.

נעמה דניאל: הראשון הוא לגבי הרישיונות שהוארכו עד סוף 2021.

נעמה דניאל: הרישיונות האלה, כפי שציינה עורכת קבלו – אני אומרת את השם נכון?

יעקב מרגי: חודשו.

יעקב מרגי: היא התעקשה לומר חודשו.

יעקב מרגי: לא הוארכו.

נעמה דניאל: חודשו.

נעמה דניאל: זהו.

נעמה דניאל: יש קצת שוני במלל בין תקנה (א) לתקנה (ד).

נעמה דניאל: אני אגיע לזה עוד רגע.

נעמה דניאל: אז הרישיונות שחודשו עמדו בתוקפם בתקופת החידוש למעט במספר המקרים שצוינו בתקנות.

נעמה דניאל: בין השאר, צוין כאן תנאי שחשבנו שהוא לא ברור, שהרישיון חדל להתקיים בו התנאי המפקיע את תוקפו.

נעמה דניאל: לא כל כך הבנו מה זה אומר.

נעמה דניאל: אחרי דין ודברים עם משרד התיירות, הובהר שמדובר בכך שחדל להתקיים תנאי לקיום הרישיון.

נעמה דניאל: ולכן הרישיון הזה פקע.

נעמה דניאל: אנחנו מבקשים לתקן את זה בנוסח.

נעמה דניאל: העניין השני נוגע לתקנת משנה (ב), לעניין תשלום האגרה.

נעמה דניאל: אנחנו ביקשנו להבהיר על מה התקנה הזו גוברת בתקנות העיקריות.

נעמה דניאל: כלומר, תקנה מספר 12 אומרת שיש לשלם אגרת חידוש, והתקנה הזאת – תקנת משנה (ב) – אומרת שלא צריך.

נעמה דניאל: אז פשוט להוסיף שזה על אף האמור בתקנה 12 לתקנות העיקריות.

נעמה דניאל: העניינים הנוספים, שאני אודה לעורכת הדין קבלו אם תוכל להבהיר בקצה לוועדה, הם העניינים של היחס מול התקנות העיקריות היום, בעיקר לעניין סעיפים קטנים מוצעים (ג) ו-(ד).

נעמה דניאל: דבר ראשון, באיזה שלב נבחנת העמידה בחובת ההשתתפות בהשתלמות שמוטלת על מורי דרך.

נעמה דניאל: והדבר השני הוא עניין תקנת משנה (ד) שאומרת בעצם שתאריכו בעוד – כאן זה הארכה, זה לא חידוש – הארכה לעוד שנה בתשלום של חצי מהאגרה.

נעמה דניאל: מה המצב היום לפני התקנות העיקריות ואיך המצב כאן הוא שונה.

סתיו קבלו: אין בעיה.

סתיו קבלו: אז לגבי תקנת משנה (ג), בעצם מה שקורה היום הוא שמורה דרך חייב בהשתלמויות לרישיון שהוא מחדש.

סתיו קבלו: זאת אומרת, קודם הוא עושה את ההשתלמויות ורק אז הוא מחדש את הרישיון.

יעקב מרגי: למה?

יעקב מרגי: יכול להיות שמישהו, איזה טרקטור שינה שביל?

יעקב מרגי: מה?

יעקב מרגי: למה צריך כל חידוש השתלמות?

סתיו קבלו: כרגע אלה התקנות שקיימות.

יעקב מרגי: את יודעת להגיד לי מה היה הרציונל?

סתיו קבלו: את רוצה להתייחס, קרן?

קרן גולדמן: הרציונל היה שהם באמת יתעדכנו וישתלמו בתחום שלהם.

קרן גולדמן: זה משהו שהוא קבוע בחוק.

יעקב מרגי: למה אתה צוחק, בלינקו?

אריה בלינקו: בגלל ששנים אנחנו מדברים שהשתלמויות האלו הן, אין כמעט בהן צורך.

אריה בלינקו: קודם כול, מי שרוצה להתעדכן יודע את הדרך להתעדכן.

אריה בלינקו: והוא מעודכן והוא מתעדכן.

אריה בלינקו: ברוב המקרים אנשים מחפשים, כמו שאני מחפש, את ההשתלמות של משרד התיירות שהייתה בזמנו ביום שישי, במשרד התיירות, חמש שעות הרצאה, הולכים הביתה.

אריה בלינקו: ולא משנה מה ההרצאה.

אריה בלינקו: ורק ממלא את החובה של ההשתלמות, בלי שום קשר אם הנושא הוא טוב או לא טוב.

יעקב מרגי: לא.

יעקב מרגי: אני אגיד לך, בוא.

יעקב מרגי: אומנם אני שאלתי בצורה קיצונית, אבל אל תיסחף.

אריה בלינקו: לא.

אריה בלינקו: זה הקול שלי.

אריה בלינקו: סליחה.

אריה בלינקו: זה הקול שלי.

אריה בלינקו: סליחה.

יעקב מרגי: רגע.

יעקב מרגי: לא.

יעקב מרגי: הייתי צריך לשאול, קודם כול, מה מעבירים בהשתלמות הזאת.

יעקב מרגי: מה היסודות שמודגשים בהשתלמות?

אריה בלינקו: יש השתלמויות שהן באמת - - -

יעקב מרגי: רגע.

אריה בלינקו: אה, סליחה.

אריה בלינקו: סליחה.

קרן גולדמן: יש השתלמויות שנוגעות בתחומים חדשניים, למשל, בארכיאולוגיה, בהיסטוריה, באומנות, דברים שמעניינים תיירים שמגיעים לארץ.

קרן גולדמן: אנחנו מאשרים את הנושאים בתחילת השנה.

קרן גולדמן: כמו שאמרנו, זה מודל חדש.

קרן גולדמן: ומורי הדרך נדרשים להשתלמות אחת עבור כל שנת רישיון; זאת אומרת, שתיים בסך הכול.

יעקב מרגי: לא.

יעקב מרגי: אבל לא ענית לי.

יעקב מרגי: אני כיוונתי למקום אחר.

יעקב מרגי: יכול להיות שבאמת, תראה, אריה, זו השתלמות, איך אמרת?

יעקב מרגי: 100, 175 שקל.

יעקב מרגי: אני יודע כבר כמה שעות הוראה זה.

יעקב מרגי: זו הרצאה אחת.

יעקב מרגי: לא יכול להיות יותר מהרצאה אחת ב-100 שקל.

יעקב מרגי: בסדר?

יעקב מרגי: אבל אני מאמין שיכול להיות שיש עניינים שהמדינה רוצה להבטיח שמורי הדרך יקיימו אותם אל מול התייר.

יעקב מרגי: זה כמו להתעסק עם גז.

יעקב מרגי: הוועדה הזאת גם התעסקה עם גז.

יעקב מרגי: אתה רוצה רישיון, צריכים להיות בטוחים שאתה משתמש ברישיון כמו שצריך.

יעקב מרגי: אוקיי.

סתיו קבלו: אם אני אשלים, אז בעצם לפני חידוש הרישיון אנחנו בודקים אם הם השלימו את ההשתלמויות.

סתיו קבלו: מה שיקרה פה הוא בעצם לפני הארכה יבדקו אם ההשתלמויות האלה שהיו צריכות להיות עד סוף השנה הזו הושלמו.

יעקב מרגי: אוקיי.

סתיו קבלו: ולגבי תקנת משנה (ד), בגלל שהתקנות בעצם היום מדברות שחלק היחסי של האגרה יהיה רק בעניין החידוש.

סתיו קבלו: ופה אנחנו בעצם משתמשים בהארכה.

סתיו קבלו: בגלל ההבדל במונחים, אז רצינו להבהיר שגם פה יחול רק העניין היחסי של האגרה.

יעקב מרגי: רביק מה?

יעקב מרגי: אני לא מתאמץ לקרוא מה שכתבו לי.

יעקב מרגי: רביק, בבקשה.

רביק זרם: אני נמצא פה.

רביק זרם: אז הנושא שעולה ודוקר - - -

יעקב מרגי: מי הדובר?

רביק זרם: אני חבר הנהלת אגודת מורי הדרך.

רביק זרם: הנושא שדוקר נשאר מורי הדרך.

יעקב מרגי: מה השם של כבודו?

רביק זרם: אם השנה היא שנה מתה מבחינת הענף, אז בבקשה, א' לפטור מהאגרה לשנה הזו וב' למחוק גם את הצורך בהשתלמות בשנה הזו.

רביק זרם: רוב מורי הדרך, רוב מוחלט של מורי הדרך, משתתפים באין-סוף הרצאות זום של גופים פרטיים, כולל בהרצאות שאני מעביר, ודואגים ברמה מסוימת, לצערי הרב, לא בשיתוף פעולה של משרד התיירות, אלא בצורה עצמאית, בכסף מהכיס שלהם, להתרענן כל הזמן.

רביק זרם: אבל לפחות את החובה לתשלום של האגרה השנה ולחובה לבצע השתלמות בתשלום – אני חושב שזה מיותר לגמרי, לחלוטין.

רביק זרם: מספיק שתהיה השתתפות במאגר הזומים שקיים או בהשתלמויות וולונטריות שמתקיימות כל הזמן.

רביק זרם: זהו.

יעקב מרגי: תודה.

יעקב מרגי: רבותיי, אנחנו ניגש להצבעה.

קריאה: אני יכול להגיד משהו, אדוני היושב-ראש?

יעקב מרגי: אני יש לי הצעה אליכם.

יעקב מרגי: תקימו ארגון גג לכל ההתאחדויות והארגונים.

יעקב מרגי: בבקשה, כן, מי רוצה לדבר?

גדי דהאן: אני אשמח.

יעקב מרגי: אתה מבין, בלינקו, במה אני מתעסק?

גדי דהאן: גדי דהאן, מזכיר "מורשת דרך".

יעקב מרגי: בבקשה, אדוני.

גדי דהאן: שלום.

גדי דהאן: שמי גדי דהאן.

גדי דהאן: אני מזכיר "מורשת דרך".

גדי דהאן: אני רוצה להתייחס לנושאי המילים "חידוש" ו"הארכה".

יעקב מרגי: רגע, מה היה לנו מ"מורשת דרך" עד עכשיו, בלינקו?

יעקב מרגי: היה לנו יושב-ראש ועדת ביקורת.

יעקב מרגי: היה לנו מזכיר וחבר הנהלה.

יעקב מרגי: לא הבאתם את הילדים גם כן לדיון?

אריה בלינקו: לא.

אריה בלינקו: הנהלה זה האגודה.

יעקב מרגי: אגרה של 100 שקל, התשתם אותנו.

גדי דהאן: רק שאלת הבהרה.

גדי דהאן: יש לי שאלת הבהרה.

יעקב מרגי: בבקשה, גדי.

גדי דהאן: היועצת המשפטית מדברת על המילה חידוש.

גדי דהאן: ורציתי לדעת אם באמת תהיה גם תעודה חדשה.

גדי דהאן: בפעמים קודמות שהיו הארכות, אז נגיד, כשנכנסנו להדריך וכו' - - -

יעקב מרגי: שאלה מצוינת.

יעקב מרגי: אספר לך סיפור מאצלי.

יעקב מרגי: תקשיב.

יעקב מרגי: זוכרים את הבחירות קצרות, כנסת 21, 22, 23?

יעקב מרגי: פה בכנסת אמרו: מה, לא צריך לחדש את אישור חבר הכנסת.

יעקב מרגי: היה איזה כינוס בבנייני האומה, שהיו שם ראש הממשלה והנשיא.

יעקב מרגי: אז עשו סינון.

יעקב מרגי: מגיע איזה מאבטיח.

יעקב מרגי: אני אומר לו: זוזו, אני נואם.

יעקב מרגי: אומר לי: תעודה.

יעקב מרגי: אני מראה לו תעודת חבר הכנסת.

יעקב מרגי: הוא אומר לי: זו תעודה של כנסת ה-20.

יעקב מרגי: בכנסת ה-21 אתה לא חבר כנסת.

יעקב מרגי: אתה צודק.

יעקב מרגי: אתה צודק.

יעקב מרגי: אתה רואה, הפרקטיקה.

יעקב מרגי: מזל שיש בעיות לאחרים, אז - - -

קרן גולדמן: אנחנו נערכנו גם לזה.

קרן גולדמן: אנחנו נצייד כל אחד ממורי הדרך במכתב ובמדבקה, שהיא מדבקת תיקוף שתאריך את זה לעוד שנה.

יעקב מרגי: תודה.

יעקב מרגי: להעיר הערות.

יעקב מרגי: תודה.

יעקב מרגי: הצבעה.

יעקב מרגי: מי בעד אישור התקנות?

יעקב מרגי: אושרו.

יעקב מרגי: אין מתנגדים, אין נמנעים.

יעקב מרגי: התקנות אושרו.

יעקב מרגי: אפשר להגיד רוויזיה, תיזהרו.

יעקב מרגי: תהיו נחמדים עד אז.

יבגני סובה: לא.

יבגני סובה: אבל נעשה כוכבית - - -

יעקב מרגי: אבל לא.

יעקב מרגי: אנחנו לא מזלזלים.

יעקב מרגי: תקשיבו, זה מראה גם שלא מזלזלים בסכום קטן ופעוט.

יעקב מרגי: ועם כל הכבוד, נכון, כל אחד יכול להוציא את 100 השקל, אבל זו התייחסות, זו אמירה, כי המצב באמת קשה.

יעקב מרגי: אני לא רוצה להיות במקום שלהם, במקומם.

יעקב מרגי: קרוב לשנה הם לא עוסקים בתחום שלהם.

יעקב מרגי: יהיו חזקים, מורי הדרך.

אריה בלינקו: תודה רבה.

יעקב מרגי: ותייצגו אותנו.

יעקב מרגי: תסבירו פנים לתייר.

אריה בלינקו: אנחנו הנציגים האמיתיים של מדינת ישראל מול התייר.

יעקב מרגי: אתה יודע כמה כאלה אני מכיר שאומרים שהם הפנים של ישראל.

יעקב מרגי: אבל לא נורא.

יעקב מרגי: אני נותן לך.

יעקב מרגי: תודה.

יעקב מרגי: יום טוב.